Source: https://www.gandul.ro/stiri/melescanu-a-sesizat-din-nou-la-ccr-un-conflict-pe-completurile-de-cinci-sunt-multe-cazuri-blocate-18551972?utm_source=Gandul&utm_medium=Click%2BCitesteSi+200&utm_campaign=CitesteSi%2Bgandul
Timestamp: 2020-08-06 07:48:30+00:00

Document:
Meleșcanu a sesizat din nou la CCR un conflict pe completurile de cinci: Sunt multe cazuri blocate - Gândul
Meleșcanu a sesizat din nou la CCR un conflict pe completurile de cinci: Sunt multe cazuri blocate
Publicat: 2019.11.07 14:43
Președintele Senatului Teodor Meleșcanu a declarat, pentru MEDIAFAX, că a sesizat un conflict la CCR între Parlament și Înalta Curte pe formarea completelor de cinci judecători, motivând acțiunea sa prin faptul că în instanță sunt blocate mai multe dosare pe această procedură.
„Subiectul este legat de problema completelor de cinci care au fost adoptate prin lege. ÎCCJ a făcut un regulament prin care spunea că pentru anumite dosare se poate face și din complet de trei. Din punctul meu de vedere, ei nu pot legifera. Trebuie să se țină în litera legii, care a spus complet de cinci. Pentru a nu avea un conflict constituțional între Parlament și Justiție, am prezentat mai multe argumente care reies din activitate și unele care se referă și la decizii ale CCR. Sunt mai multe (dosare – n.r.) blocate în care s-au făcut în instanță cereri de la avocați ca să fie trimise la CCR. Nu e normal ca să faci caz pe caz și să rezolvi conflictul ca atare. Ieri (miercuri – n.r.) am sesizat”, a declarat, joi, pentru MEDIAFAX, Teodor Meleșcanu.
Reprezentanții Curții Constituționale au transmis că părțile implicate în conflict au termen până la 20 noiembrie pentru a-și exprima punctele de vedere. Termenul pentru ședința de judecată se va stabili ulterior.
CCR arată, în motivarea deciziei prin care a stabilit un , că CSM avea obligația de a stabili criteriile prin care magistrații Înaltei Curți sunt selectați pentru a judeca cazurile de corupție. Curtea Constituțională a constatat că nu există prevederi legale care să stabilească specializarea judecătorilor Înaltei Curți în materia judecării infracțiunilor de corupție.
Curtea transmite că, nerespectând legea privind constituirea completurilor specializate, Înalta Curte de Casație și Justiție a afectat rolul și competența Parlamentului. CCR a constatat, de asemenea, că ÎCCJ s-a aflat într-un conflict juridic de natură constituțională în perioada 21 aprilie 2003 – 22 ianuarie 2019.
Cauzele înregistrate pe rolul Înaltei Curți de Casație și Justiție și soluționate în primă instanță, anterior Hotărârii Colegiului de conducere al Înaltei Curți de Casație și Justiție nr.14 din 23 ianuarie 2019, în măsura în care nu au devenit definitive, urmează să fie rejudecate.
Tags: ccrcompleturi de cinciconflict

References: CCR 
 CCR 
 CCR 

CCR 
 CSM 
 CCR